
הצעת חוק המדיניות הכלכלית לשנת הכספים 2004 (תיקוני חקיקה)(תיקון מס' 2),

התשס"ה-2004
היו”ר יעקב ליצמן:

הצעת חוק היטל על העסקת עובדים זרים. 

בועז סופר:


הנושא כבר מוכר לכולם, אבל אני אחזור בקצרה על עיקרי הדברים: אנחנו מבקשים להעלות את ההיטל מ-8% ל-10% בינואר 2006, ומ- 10% ל-12% בינואר 2007. בסיבובים הקודמים התבקשנו להתחשב כמה שיותר בכל הנוגע לעבר, כי כשבוחנים את מכלול הדברים, ברור שמה שלא עושים לגבי העתיד, איכשהו אפשר להחיל. אבל כשמדברים על העבר זה עשוי ליצור בעיה קשה אצל חלק מהעוסקים. אני מניח שכולכם יודעים שהוצאו שומות. מכיוון שכרגע אין הנחיה וחוק אחר, נפעל על פי חוק. 

היו”ר יעקב ליצמן:

 האם שומות – זה ענישה?

בועז סופר:

שומות זה לא ענישה. יש חוק, ואנחנו נפעל לפי החוק. 

היו"ר יעקב ליצמן:

מתי פועלים לפי חוק ומתי לא?

בועז סופר:

אנחנו לא מפלים בין חוק לחוק.

אבשלום וילן:

 הפרשנות לחוק נמצאת בבג"ץ. זה הרבה יותר מורכב. 

בועז סופר:

וכשבג"ץ יאמר את דברו אנחנו נפעל על-פי הנחיות בג"ץ. 

אבשלום וילן:

יש רוויזיה כרגע על ה-2 ורבע נקודות זיכוי.

דניאל בנלולו:

 יש רוויזיה גם על התקנות.

בועז סופר:

אני רוצה להימנע מהוויכוח בבית המשפט העליון, כי נפעל על פי הנחייתו. כל עוד בית המשפט העליון לא פסק אחרת, לא הוציא צו ביניים, נפעל על פי חוק, נמשיך לפעול על פי החוק הקיים.


אחרי המון לבטים ואחרי המון לחצים מכל קצות הקשת - גם חקלאים וגם עוסקים אחרים שאומרים: "לוחץ לנו, כואב לנו", "תמחלו" על העבר. אני הסברתי שהצענו למחול על מחצית מהעבר.

היו”ר יעקב ליצמן:

 מה זה מחצית העבר?

בועז סופר:

זה לא משנה, אני כבר ירדתי לקרקעית, אני מוכן ללכת על כל העבר – לקבוע שמינואר 2006 יינתנו 2.25 נקודות זיכוי לעובד זר, ואנחנו נאפשר קיזוז של השנים - - 

רוני בריזון:

2006 זה העבר? 

בועז סופר:

מכיוון שהשנה הסתיימה למעשה, מינואר 2006- -

היו”ר יעקב ליצמן:

 אני רוצה שתגיד את הפשרה שאתם דחיתם. לאיזו הסכמה הגעתם כאן עם החקלאים. חיכיתי לתשובה ממס הכנסה וקיבלתי תשובה שלילית.

קריאה:


אין הסכמה עם כל החקלאים. 

היו”ר יעקב ליצמן:

 אני הסכמתי. אני מבין שנכנסתי כאן לבוץ.

בועז סופר:

בשבוע שעבר הייתה פגישה לא פורמלית של חברי הוועדה; הרב ליצמן הציע שנעלה את זה ל-10% מ-2006 וניתן 2.25 נקודות זיכוי לעובד זר, כולל את מלוא העבר. אנחנו עומדים על דעתנו - -

אבשלום וילן:

במחצית 2006. 

דניאל בנלולו:

 זאת היתה הצעה שלי.

היו”ר יעקב ליצמן:

 אמרתי תוך חצי שנה.

בועז סופר:

אחר כך כבר היה סיכום.

דניאל בנלולו:

 אני הצעתי הפשרה הזאת. ביקשתי להביא להצבעה את הפשרה של 8%.

היו”ר יעקב ליצמן:

לא 8%, אני אמרתי 10%.  אני הגעתי להבנה - -

דניאל בנלולו:

 אחרי הישיבה. 

בועז סופר:

בסופה של הישיבה החקלאים הציעו את מה שאני אומר.

דניאל בנלולו:

אולי אתה טועה. אני ישבתי פה לידך והצעתי הצעה. לא הבנתי את זה. יש פרוטוקול. אולי קשה לך להגיד שזאת ההצעה שלי. יש לך בעיה עם זה, תגיד לי.

היו”ר יעקב ליצמן:

בשבוע שעבר קראתי לכל הגורמים לפי בקשתם, והצעתי X. משרד האוצר, מס הכנסה, לא רצו לבוא. היו בעיות שלחצו על החקלאים, ואני אמרתי: אני אנסה להגיע לסיכום. זאת הסיבה שעשיתי ישיבה לא פורמלית. בדיון הלא פורמלי בשבוע שעבר הגעתי להצעת פשרה שקיבלתי תשובה בכתב מחקלאים – מה זה משנה מי – תשובה חיובית. איתן רוב הודיע שהוא לא מוכן, רק מה שהוסכם בלשכת שר האוצר לפני חצי שנה. 

אבשלום וילן:

 הקודם או הנוכחי?

היו”ר יעקב ליצמן:

 אני כבר מתבלבל כי אני כבר לא יודע מי שר האוצר הקודם ומי שר התמ"ת.

נסים דהן:

לפני חצי שנה זה יכול להיות רק הקודם.

היו”ר יעקב ליצמן:

זה ברור שזה היה בתקופת ביבי. אחרי מה שהוסכם אז, וניסיתי לסכם כאן, הודיע איתן רוב שהוא לא מוכן לקבל. בועז הודיע שהוא צריך לבדוק, הוא בדק באוצר, קיבלתי מהממונה עליו תשובה שלילית. עד כאן נכון?

דניאל בנלולו:

לא. זה לא נכון.

היו"ר יעקב ליצמן:

זה מה שהיה. עכשיו יש עוד דבר – אני מגיע להצעה שלך, בנלולו. אתה ניסיתי להשאיר 8%.  ההצעה שלי אומרת 10%.  אז תגיד מה ההצעה שלך.

דניאל בנלולו:

 לא נכון. אני העליתי ההצעה פעם שעברה, חיכינו 24 לתשובה. הסכמנו להעלות ל-10% ל-2006, וכמובן רטרואקטיבית 2003-2006 ביטול נקודות הזיכוי מבוטל. ביקשנו שיביא לאישור המליאה. הוא אמר: אני אחזור תוך 24 שעות. למחרת הרים אליי בועז טלפון, ואמר שהאוצר לא מסכים, אלא בתנאי שאם תיתנו גם ל-2007 12% נסכים. אמרתי: לא. בינתיים, מחתימים את החקלאים ואומרים להם לשלם את החוב, ואם תהיה החלטה אחרת, אומרים להם שיחזירו להם את הכספים. זה מה שקורה היום בשטח.

יחיאל חזן:

 מכיר מישהו שמחזיר משהו? 

היו”ר יעקב ליצמן:

 עזה.

יחיאל חזן:

 המדינה מחזירה.

דניאל בנלולו:

 שוחחתי עם כל הנציגויות של כל החקלאים, כולל הבכיינים, אלה שמעקלים להם, וגם עם  ענף הבניין.

היו”ר יעקב ליצמן:

 זה לא מסתדר עם המכתב שקיבלתי.

דניאל בנלולו:

 תראה לנו את המכתב. שים על השולחן. 

היו"ר יעקב ליצמן:

אני מוכן. זה יעזור?

דניאל בנלולו:

אתה אומר שהם מסכימים על 12% ל-2007.

היו”ר יעקב ליצמן:

 ההצעה שלי לא הייתה 12% בכלל. אמרתי על כל הנושא – 10% ועל 2.25% יהיה דיון. ההצעה שלי: עד אחרי הבחירות. קיבלו את הצעתי בכתב, האוצר הודיע שלא. אני מבקש כי אני לא חושב שצריך לעשות צעדי אכיפה של השמות- -

נסים דהן:

 למה רק עד אחרי הבחירות? עד שתתכנס הישיבה הבאה.

היו”ר יעקב ליצמן:

 יש הבדל. אמרתי חצי שנה. ההצעה שלי אמרה חצי שנה עד יולי. הדגשתי חצי שנה. 

בועז סופר:

הצעתו של הרב ליצמן נשמעה מפתה בהתחלה, כי היא נותנת פסק זמן. אבל נושא נקודות זיכוי משדר חוסר אמינות - -

היו"ר יעקב ליצמן:

זה חוסר אמינות אם אתה דוחה את זה יותר מחצי שנה.

בועז סופר:

זה משדר חוסר אמינות אם נותנים משהו לחצי שנה, ואז מחליטים לבטל אותו. אם נותנים נקודות זיכוי, נותנים נקודות זיכוי. לא זמני וכלום.

נסים דהן:

 האמת היא שנקודות זיכוי זה חלק ממס הכנסה, וזה שנתי לא חודשי.

היו"ר יעקב ליצמן:

אז עוד יותר טוב, כי בדצמבר הוא יצטרך אישור על כל שנה.

בועז סופר:

אנחנו רוצים לעשות את הדברים בצורה גלויה. אנחנו בעצם אומרים, ניצור מצב שבו עובד זר דומה מבחינת סף המס לתושב ישראלי. המדיניות הממשלתי, שאפשר לחלוק עליה, אומרת לייקר העסקת עובדים זרים. ההצעה שמועלית פה על השולחן להעלות ל-10% ול-12% היא סבירה, זה פותר את בעיות העבר כי אנחנו בסיטואציה שאנחנו מוכנים ללכת לזה. אנחנו לא נחייב בגין העבר, ואנחנו מעלים בצורה מתונה- -

אורי וכטל:


סליחה, זה לא עובדים זרים. זה מומחים זרים.

בועז סופר:

לכן כמדומני נצליח להגיע למשהו סביר, לא מדהים. אף אחד לא יהיה מרוצה מהפשרה. מצד אחד נוכל לפתור את העבר, ומצד שני נוכל להסתכל לעתיד.

היו”ר יעקב ליצמן:

מה ההצעה האחרונה שלך? אין לנו זמן יותר למשא ומתן.

בועז סופר:

אני אמרתי אותה: בינואר 2006 זה עולה ל-10%, בינואר 2007 זה עולה ל-12%. בזה אנחנו מסיימים. החל מינואר 2007 יינתנו בניכויים – קרי, בשוטף – 2.25 נקודות זיכוי לכל עובד זר, ועל שנים 2003-2005 – כי 2005 היא כבר רטרואקטיבית – יינתנו 2.25 בגין כל שנה. קרי, אני מוחל בעצם על כל העבר, אנחנו נקבע קריטריונים איך אפשר לקזז. נדמה לי שאף אחד לא יוצא מרוצה, וזה בסדר.

היו"ר יעקב ליצמן:

שוב: כל אחורה מחוק, 2.25%, מעכשיו 10% ו-12% בלי נקודות זיכוי.

בועז סופר:

עם נקודות זיכוי.

היו"ר יעקב ליצמן:

אני חייב להגיד לכם את האמת, אני לא אומר קבלו או לא, אבל בסדר. אני אשמע אתכם גם כן. מותר לחלוק עליי, אני לא אפיפיור. במקום להסתבך- -

דניאל אברהם:


הוא לא מסתבך, הוא לא עושה לנו טובה. הוא נותן לנו דבר - - 

אבשלום וילן:

 ההצעה עכשיו היא התקדמות גדולה לעומת מה שהיה לפני שבוע. כי אפשר היה לגמור עם הצעת בנלולו וליצמן שאני תמכתי בה, יש ויכוח אחד, שניגע בו תכף. אתה צודק ברמה העקרונית, אחורה קשה ללכת. 2 ורבע נקודות זיכוי, שנמצאת כבר למעלה מ- 3 שנים ברוויזיה על ההצעה שלכם בחוק ההסדרים היא לא מקרית, זה בוויכוח משפטי, לכם יש פרשנות. ישראל חתומה על אמנה בינלאומית שאסור לה לגבות את זה. זה לקחת כספים מהתאילנדים ואחרים, וזה מנוגד לאושיות החוק הבינלאומי, ושאף אחד לא יהיה גיבור גדול. אני לא מתכוון ללכת להאג, ואותי גם לא יתבעו בניו יורק ובלונדון. לא יתבעו רק את בועז סופר, אלא את כל חברי ועדת הכספים, מי שיאשר את ה-2.25 נקודות זיכוי. 

היו"ר יעקב ליצמן:

דה-הרטוך אישר את זה?

אבשלום וילן:

אני כחבר ועדת הכספים לא מתכוון להיות מוזמן להאג על רקע של הפרת הסכמה בינלאומית שמדינת ישראל חתומה עליה. זה לא בעיה של החקלאים. פוגעים בעובדים הזרים.


לכן האוצר צודק – נרד מזה. זה בוויכוח. אני מכיר את הפרשנויות שלהם. ההסכמה שהתגבשה היא שעל השנה 10 אחוז כן, והם דורשים מינואר 2007 12%. זאת דרישה לגיטימית של מס הכנסה, אבל אנחנו אנשים פוליטיים, ואני לא יודע מה ההיגיון בהצעת היושב ראש. ביולי, כשיוגש התקציב יהיו דיונים. אני לא יודע מי יהיה בממשלה, מי יהיה באופוזיציה, מי ימרוד, מי ימשול. תבואו אז לוועדה.

נסים דהן:

 תשאיר עכשיו 8% עד אחרי הבחירות.

אבשלום וילן:

 היינו לארג'ים, נתנו 10%. זה לא ילך

איוב קרא:

 מה לא ילך? אתה צריך לדאוג לאוצר? אם היית בקואליציה, הייתי מבין.

אבשלום וילן:

 זאת הצעה סופר הוגנת, אפשר לגמור עם זה עם 10%.

נסים דהן:

 8, למה 10?

אבשלום וילן:

 זה לא ילך. קודם לא קיבלו כי זה פיצוץ. לעשות לך את החשבון? אני מוכן לקבל 130 ולשלם ב- 24. 

נסים דהן:

- - -

אבשלום וילן:

אני כבר למדתי בחיים דבר אחד: מי שרוצה הכול, מקבל כאב בטן. אני לא רוצה חוקן.

דניאל אברהם:


תבטלו את המס הזה. על מה המס הזה?

אבשלום וילן:

 לא צודק, לא הוגן, אבל יש בחוק ההסדרים.

נסים דהן:

 8 עד אחרי הבחירות. עד אז אלוהים גדול.

דניאל בנלולו:

 לא. אני לא מחכה עד אחרי הבחירות. אני מציע 10% עד 2006. ב-2006 מה שיחליטו בתקציב, אם יעלו ל-12 – שיבושם להם. אולי נוריד לאפס, גם זה יכול להיות. אני מבקש לשנת 2006 10%, ואני מבקש, אדוני היושב ראש, להחזיר ולקזז לכל מי שכבר לקחו לו את הכספים.

איוב קרא:

 אני חושב שאנחנו חוטאים למטרה. החקלאים והחקלאות היו תקופה ארוכה במצב קשה ביותר בתור מגזר יצרני, על הפנים, הפסידו כספים, נקרעו לחתיכות בגלל המצב הביטחוני. יש היום מצב חדש. בקופת המדינה יש מיליארד עודף, המיסוי שנכנס לקופת המדינה לא הוערך נכון, חשבו שלא יהיה כסף והיום יש כסף. למה לא לאפשר לחקלאים לחזור לעצמם? למה לא לאפשר למגזר הזה, שהוא כל כך מיוחד, לחזור למה שהיה לפני האינתיפאדה. אנחנו חוטאים למטרה כשאנחנו קובעים עכשיו כללים חדשים לפני הבחירות. תנו לדברים להתנהל כמו שהם עד אחרי הבחירות, ואז יישקל כל העניין מחדש. זה מה שנכון לעשות במצב הנוכחי.

אבשלום וילן:

 אתה הובלת הפשרה עם ביבי, מ- 20 הורדת ל- - -

טמיר, בשם יושב ראש הוועדה הקודמת ניהל משא ומתן של 3 שנים. זה הסוף של כל המהלכים עכשיו. אם אתם מציעים לחזור לנקודת ההתחלה, אחרי שלוש שנים של משא ומתן, זה שבירת הכלים. מה שדני הציע זה המשוקלל של כל הסיפור, וזה שווה גם לחקלאים 120 אלף שקל.

איוב קרא:

 עד אחרי הבחירות אפשר לסבול את זה. 

גלעד ארדן:

 אני מוותר על רשות הדיבור, אבל כל מה שאומרים לטובת החקלאים, אני מסכים.

יחיאל חזן:

אדוני היושב ראש, אני מרגיש מתוסכל בדיון הזה, כי מה שנאמר כאן נאמר מספר פעמים, ובדיון הקודם הבהרנו חזור והבהר. אם הממשלה לא מסוגלת להגיע להסכמות, או האוצר לא מסוגל, אנחנו סוברנים כחברי הכנסת להרים את היד ולהצביע ולקבל החלטה. 

היו”ר יעקב ליצמן:

 האוצר סוברני למשוך.

יחיאל חזן:

 כמה זמן הוא ימשוך, עד שתבוא ממשלה ותאשר? אנחנו לא בובות של האוצר.

אבשלום וילן:

 זה לא חוק, זה תקנה. היום בלי תקנה הם עושים עיקולים ומטילים שומות על דברים שאנחנו מתנגדים להם. מכיוון שזה ויכוח משפטי, יש להם סמכות משפטית. לכן זה לא המצב של חוק בעד ונגד.

יחיאל חזן:

אז בואו נקבל את הפשרה.

היו"ר יעקב ליצמן:

עוד מעט נדון בינינו.

דניאל אברהם:


אני מזכיר איגוד מגדלי הפרחים וחבר באיגוד לשכות המסחר. נראה לי שבועז מטעה את חברי הכנסת בגדול; נקודות זיכוי זה של העובד , לא של המעסיק. לא יעלה על הדעת שהמעסיק ישלם את הקנס הזה. על מה שהוא אומר משלמים נטו, ויש חקלאים שלא משלמים נטו. הם משלמים את הברוטו, ומה שיוצא נטו זה מה שהם משלמים. החקלאי לא נהנה מה-2 ורבע נקודות זיכוי, אז למה אני צריך לשלם את הקנס? תבטל את נקודות הזיכוי, ואני אשלם מה שמגיע לעובד הזר. הבעיה של בועז היא שהוא לא יכול לבטל את נקודות הזיכוי, כי העובד הזר יתבע והוא מחויב לאמנה הבינלאומית שהוא חתום עליה. לכן הוא מטעה. 

יחד עם זאת, בישיבה קודמת אמר שהוא לא מפריד בין החקלאות והבניין, והוא אכן מפריד. בהסכם עם הבניין – אנחנו מעלים עכשיו רק לחקלאות – את הבניין קרעו מזמן. ההסכם עם הבניין הוא שנוריד לכם בהתאם להעלאת המס. אנחנו דנים רק בחקלאות. זה ההסכם שלך, לא שלי.

בועז סופר:

אני יודע, אבל - - 

דניאל אברהם:


מה שאתה עושה הוא חמור מאוד. לדעתי, אין קשר בין מס המעסיק לבין נקודות הזיכוי. זה של העובד, זה של המעסיק.

דניאל בנלולו:

 מה זה משנה ענף הבניין? הלא גובים ממך את הדבר הזה. אתה רוצה להוריד את זה לאפס, נכון?

דניאל אברהם:


אפשר לבטל גם להם. אפס – זה מה שאני אומר.

חנניה אזולאי: אזולאי:


אני ממושב בארותיים. מאז שאני חוזר את עצמי, בחקלאות לא היה לנו כאלה גזירות בחיים. אתם רוצים להוריד אותנו כדי שנעזוב את האדמות.

היו”ר יעקב ליצמן:

 אני רוצה תשובה לפרוטוקול. איזה הצעה אתם מקבלים מכל הפשרות האלה?

חנניה אזולאי:

כל הזמן עזרו לחקלאים. היום לא רק - -

היו"ר יעקב ליצמן:

את זה אני לא מבין.

חנניה אזולאי:

היום אתם רוצים להעלות את המס לחקלאים. אתם יודעים שאנחנו בקרקעית. אני מבקש - - 

היו"ר יעקב ליצמן:

לא להוריד ולא להעלות.

חנניה אזולאי:

גזרתם מה שגזרתם, גם ככה אנחנו בצרות. לא להעלות, תשאירו לשנה הבאה. תחכו עוד חודשיים.

היו"ר יעקב ליצמן:

תודה רבה. 

אני מבקש מכולם לעזוב את החדר, חוץ מחברי הכנסת ומס ההכנסה.

חנניה אזולאי:

על מה פשרה? מה נשאר? לקחו את הכל? אתה רוצה שנלך בלי נעליים?

היו”ר יעקב ליצמן:

 אין לי בעיה, מבחינתי יכול להישאר ככה. 

חנניה אזולאי:

ביקשתי להשאיר את זה, באמת די מה שאתם עושים לנו. 

גלעד ארדן:


עדיף לך להשאיר את זה ככה?

חנניה אזולאי:

כן. הרגתם אותנו. מלפפון, עגבניה – שקל. מים העליתם לנו, אין לנו כסף. גם את זה אתם צריכים להוסיף לנו? לא רוצה, שישאירו ככה. מספיק

היו”ר יעקב ליצמן:

 הדיונים האלה שאני מקיים, לא פורמלי, כן פורמלי, זה לפי בקשת החקלאים, לא לפי בקשת האוצר. שיהיה ברור – תן לי להגיד עובדות, עם עובדות אפשר להתווכח. רציתי שיבואו מס הכנסה לדיון גם בדיון פורמלי. יעיד על זה חבר הכנסת וילן. עכשיו לחקלאים כואב הנושא – לכן אמרתי שאולי נתייעץ בלי מס הכנסה. זה הורג את החקלאים; השומות הורגות אותם. הוא יגיד לך 20 פעם שזה לא ענישה, אני אומר שזה כן ענישה.

דניאל בנלולו:

- - -

היו"ר יעקב ליצמן:

דני, כולנו רוצים לטובת העניין, ואין הבדל בינינו.


היות שאין לי כלום עם אף אחד, דיברתי בניגוד לכולם – חברי הכנסת והחקלאים – ואמרתי: תגידו את האמת, מה אתם רוצים? אני רוצה לדעת מה החקלאים רוצים. ברור שרוצים, זה מפחד, זה לא מפחד, הם רוצים להגיע להסכם ולהעביר את השומות. שלא יגיד אף אחד שום דבר אחר. אם אני אומר דבר אחד לא נכון, ששניהם יגידו לי שאני שלא צודק.

אבשלום וילן:

 הוא צודק בכל מילה.

היו”ר יעקב ליצמן:

חד משמעית, אני לא צריך את זה, לא ביקשנו ממני, לא איתן, לא הוא.  לכן זה לא עניין שהבטחתי לקואליציה, הבטחתי לשר. הם התחילו עם השומות, והם להשתולל. עכשיו הם בוכים. כמובן שמס הכנסה חזק, הוא גיבור, יכול להביא דברים, מנסה להביא דברים. אפשר להוריד אותם קצת, לא הכול. לכן השיקול אצלכם, אפילו לא רוצה להתערב. תחליטו מה אתם רוצים – רוצים להגיע לפשרה, בסדר; לא רוצים להגיע – לא רוצה להשתגע כל פעם בישיבות חדשות שיבואו לבכות לי. אני רוצה לגמור היום. אם אומרים, פשרה, ניכנס בכוח, לא נסתכל על אף אחד –  כן פופולרי, לא פופולרי. אישית ידוע לי מהם, אפשר לדבר בשקט – כל אחד יגיד בשקט, תעשה טובה, תוריד - - 

נסים דהן:

 אבל השומות זה עז. האוצר ישתמש בשומות ככלי ענישה, ואם אתה תיתן להם גיבוי מחר הם יעשו את זה לקבלנים, לישיבות, לתעשייה אווירית. זאת שיטה. הם ישלחו להם שומות, והם יישבו פה כדי להתווכח על גובה המס. זה עז שהכניסו. צריכים לחוקק חוק שמבטל השומות רטרואקטיבית. זה לא חוקי, לא משפטי, לא מוסרי, לא צודק, עשו נגד כל ההיגיון ואנחנו נותנים להם גיבוי.

היו”ר יעקב ליצמן:

 כמה עזים אתה יודע על כל משרד?

נסים דהן:

 הכניסו עזים, ואנחנו מנהלים משא ומתן. קודם צריכים לקחת אותם לבית-סוהר עד שיוציאו את העזים האלה, אחר-כך נדבר. הכניסו עזים, עכשיו מנהלים משא ומתן על העזים.

היו”ר יעקב ליצמן:

 אתה לא צודק.

נסים דהן:

 שללתם שומות רק אחרי שהפעילו הלובי של ה-8%. זה נכון, הפעיל את השומות רק אחרי שהפעילו את הלובי של ה-8%. גם אני יכול לעשות את זה לכל הקבלנים, אז מה יהיה? זה צורת התנהגות של שלטון? להשתמש בכוח שנתן לכם החוק כדי לכופף אותם?

איוב קרא:

 בושה וחרפה.

היו”ר יעקב ליצמן:

 אני אתן לך. 

איוב קרא:

 שערורייה.

היו”ר יעקב ליצמן:

 קודם כל, אתה צודק. בי"ת, זה ברור שממשל יש לו כוח לעשות דברים. הוא עושה את זה בכל מגזר. מחר הוא עושה פשיטה על פלוני. כמה עזים אחרים מכניסים שאחר כך אנחנו מכניסים? זה בוודאי נכון. אבל אני חייב להגיד לזכותם – זה הממשלה, זה הכוח שלהם, זה כללי המשחק. אני נגד זה, חולק על זה, אמרתי בוועדה שזה ענישה – אני אמרתי, לא אתה – ולכן אל תחשוב שאתה מחדש. אבל אני אומר לכם שהוא לא הולך לרדת מהשומות.

נסים דהן:

 הוא יפסיד בבית המשפט.

היו”ר יעקב ליצמן:

 רוצים לסגור את הישיבה?

נסים דהן:

 כשייקחו את הפרוטוקול של הוועדה לבית המשפט, הוא מפסיד באותו יום.

בועז סופר:

אין לי טינה נגד חברי הכנסת שצועקים עליי, אני לא יודע שזה ברמה אישית. אבל יש פה דמוניזציה שהיא אפילו לא הגונה. הישיבה הזאת התקיימה בעקבות הרבה שיחות טלפון, שהאחרונה בהם הייתה לחבר הכנסת ליצמן. אני אמרתי: אני באמת מנסה לסייע. מישהו הכריח אותי לבוא לפה? לחטוף את הצעקות ואת הצרחות שאני עובד לא על-פי חוק? 

היו”ר יעקב ליצמן:

 בא מיוזמתו, חלק גדול.

בועז סופר:

הישיבה האחרונה נעשתה, ויש הסכם. כל הזמן אומרים לי שזה מאוד נחמד שיש הסכם, אבל לחקלאים קשה, ולכן לא נעמוד בהסכם. אני אמרתי: יש הסכם. כשההסכם מוסר, מוסר א' ומוסר ב'. נשאר חוק, אני חייב לפעול על פי חוק. אף אחד לא מפעיל שומה על מישהו כדי ללחוץ עליו. החוק שקובע שאין נקודות זיכוי לעובד זר.

נסים דהן:

 אין חוק כזה.

דניאל בנלולו:

מאיפה אתה מביא את החוק הזה?

נסים דהן:

הוא לא עבר.

אבשלום וילן:

 זה ברוויזיה בוועדה. יש פרשנות.

בועז סופר:

פנו בבג"ץ לבית משפט עליון. כל הנחיה של בג"ץ אנחנו נמלא.

נסים דהן:

 בינתיים אתה מייאש אותם.

בועז סופר:

מה שאתה אומר זה חמור מאוד. אתה אומר שכדי להעביר פה דברים אני מוציא שומות כי מתחשק לי.  

נסים דהן:

כולנו אומרים את זה, גם ליצמן אומר את זה. זה כתוב בפרוטוקול.

בועז סופר:

יש הבדל גדול בין העובדה שכבר שנתיים אנחנו מעכבים הליכי חקיקה מכיוון שחשבנו שנגיע להסכמה – כולכם יודעים להעיד על זה – לבין זה שאתה אומר לי שאתם לא מוכנים לאשר את מה שאני מבקש. זכותכם המלאה, אתם סוברנים, אין לי שום טענה נגד זה, רק אני מושך את הצעת החוק- -

היו"ר יעקב ליצמן:

אני לא הולך לחטוף הצבעה. אם אתם אומרים לי שאתם לא רוצים הצבעה אני סוגר את הישיבה - -

קריאות:


- - -

אבשלום וילן:

 אני ביקשתי את הדיונים האלה. יש פה פרשנות משפטית, אנחנו עשינו רוויזיה- -

היו"ר יעקב ליצמן:

אם חברי הכנסת יגידו לי שהם רוצים הצבעה ויגיעו להסכם, בהחלט יש הצבעה. אם חברי הכנסת יגידו שאי-אפשר להסתדר ולא רוצים, אין. אני אומר את זה מיד.

אבשלום וילן:

אם לא נגיע להסכמה, המלחמה תימשך. צודק ליצמן, אלה כללי המשחק במדינת ישראל. יש ויכוח משפטי שאנחנו צודקים בו; הוא חושב שלא. אני יודע בדיוק מה אומרים החקלאים. בתור מי שעוסק בזה שנים, אני מכיר את הבעיות של כולם. ב-2% תוספת של פשרה לחקלאים יהיה קשה. איוב הוריד ל-8. הם רוצים להוריד לאפס, אבל הוא עבד באילוצים, הוא צדק. ה-10 זה 24 מיליון שקל בשנה, נקודות הזיכוי זה 134 מיליון. אז בראייה הכוללת צריך להגיע להסדר. אם לא נגיע להסכם, תימשך המלחמה והחקלאים ייפגעו יותר.

היו"ר יעקב ליצמן:

אתה ראית את המכתב שקיבלתי מהם?

דניאל בנלולו:

אני רוצה לראות אותו.

בועז סופר:

כל שבועיים לוקחים אותי עוד קדימה, מורידים אותי עוד.

רוני בריזון:

 ברוך הבא לתהליך רגיל של משא ומתן.

בועז סופר:

הייתה סגירה, והיא הופרה. ואף אחד לא יאמר לי כאן שלא הייתה סגירה.

רוני בריזון:


אתה צריך להפעיל השפעתך הטובה על האוצר, שיוותרו על ה-2%, ויש לנו הסכמה.

דניאל בנלולו:

 הפשרה שתהיה מקובלת על כל החקלאים - - 

היו"ר יעקב ליצמן:

לא "על כל", תסביר לי מי.

אבשלום וילן:

חיים חדד אמר לקבל את הצעה לקבל 10% וללכת על זה. 

היו"ר יעקב ליצמן:

הם לא יכולים להגיד לך "כן", הם רוצים שאנחנו נוכיח אותם.

דניאל בנלולו:
בועז מנסה לבוא לקראתנו. אני מבקש שתורידו את הנושא של 2007. זה לא מעניין אותנו כרגע. אני לא יודע למה רוצים לחטוף עוד משהו ב-2007. גם אם יחטפו, יבוא תקציב 2006 ויורידו. בואו נעזוב את 2007, נדבר רק על 2006. תעשה פה הצבעה, הם ימשיכו בעיקולים שלהם, אני הראשון שאלך להפגין עם החקלאים. 


אני מבקש שכרגע יסכימו על 2006 10% באישור המליאה. לעזוב את 2007. אם הוא יסכים, נאשר לו כמובן את התקנות. אם לא יסכים, גם התקנות לא יאושרו כי זה ברוויזיה. 

היו”ר יעקב ליצמן:

 אתם לא מתנגדים.

איוב קרא:

 אני מתנגד. אני לא בעד שהנושא יוכרע עד אחרי הבחירות. אני חושב שלא נכון לעשות עכשיו.

אבשלום וילן:

 אני גם לא הייתי תומך בפשרות ביבי שהבאת, אבל ככה עובדים, מתפשרים.

דניאל בנלולו:

 אני אומר להעלות רק ל-2006, לעזוב את 2007.

בועז סופר:

אני מקבל. אבל אתם רוצים עד סוף 2006? תקציב, עניינים, בחירות, מאה אחוז. אבל גם נקודות הזיכוי הם עד סוף 2006. 

דניאל בנלולו:

בסדר.

בועז סופר:

אני אגיד את זה הכי ברור שאני יכול: רטרואקטיבית 2003, 2004, 2005- -

דניאל בנלולו:

 גם 2006.

בועז סופר:

אנחנו עוד לא ב-2006. איך אני יכול לתת רטרואקטיבית על 2006? 

דניאל בנלולו:

אז איך אני יכול לאשר לך 2006?

בועז סופר:

לא אמרתי שאני לא אתן, אני רק לא יכול לתת רטרואקטיבית על 2006.

אבשלום וילן:

מה ב- 2006?

בועז סופר:
ב- 2006 נותנים את נקודות הזיכוי, ומאריכים את מה שהיה עד סוף 2002 לעד סוף 2006.  קובעים 10% ב-2006, ואחרי כן דיון. 

דניאל בנלולו:

אין בעיה.

בועז סופר:

תסיר את הרוויזיה על הגדרת תושב.

דניאל בנלולו:

אני מבקש קודם לאשר בפרוטוקול את מה שאתה אומר, תהיה פה הצבעה. תכתיב את מה שאמרת לפרוטוקול. אתה יודע למה אני אומר את זה.

בועז סופר:

הצעת החוק מתוקנת כך ש-10% יחולו רק על שנת המס 2006.

פרידה ישראלי:


החל משנת 2006. על 12 אנחנו מוותרים כרגע. ב-2007 יש ריק? צריך להגיד משהו על 2007.

בועז סופר:

ב- 2007 כאילו חוזר המצב הנוכחי – אין נקודות זיכוי של 8 אחוז. בתקציב 2007 אני רוצה לדון מחדש. ללכת ל-10 אחוז בלי שאני מקבל ה-12.

פרידה ישראלי:


ב-2007 יהיה 8 אחוז?

אבשלום וילן:

 כדאי לכם. 2 ורבע נקודות זיכוי זה הרבה יותר כסף מ-8%. 

בועז סופר:


אם אתם רוצים הוראת שעה למרות הבחירות אנחנו סוגרים ל-2006 את שני הדברים הבאים: יינתנו נקודות הזיכוי רק בגין 2006, ורק בגין 2006 - -

דניאל בנלולו:

 מה עם אחורה? אתה צריך להגיד לפרוטוקול "אחורה". 

היו”ר יעקב ליצמן:

 הוא אמר לפרוטוקול את כל מה שאתה מבקש.

בועז סופר:

קורבנות הסחר בפנים?


אנחנו מוכנים לפטור את קורבנות הסחר מהיטל. 

נורית אלשטיין:


עובדים זרים שהם קורבנות סחר לעיסוק בזנות או עבירות נלוות.. 

דניאל בנלולו:

 הנושא של הדבר הזה זה על כל סוגי העובדים הזרים? 

נורית אלשטיין:


קורבנות סחר נכנס פנימה.

היו”ר יעקב ליצמן:

 מי בעד?

בועז סופר:

אנחנו מצביעים כאילו שב-2007 זה 8, כדי לוודא שהוראת שעה ולא יהיה אפס.

דניאל בנלולו:

8 ללא נקודות זיכוי. 

בועז סופר:

יהיה דיון מחדש לקראת 2007. 

היו”ר יעקב ליצמן:

 אני מצביע. מי בעד הצעת חוק המדיניות הכלכלית לשנת הכספים 2004 (תיקוני חקיקה) (תיקון מס' 2), התשס"ה-2004, עם כל התיקונים והסיכומים שסוכם על ידי בועז סופר?

הרוב בעד. אושר. 

דניאל בנלולו:

 אני מושך את הרוויזיה. 

היו"ר יעקב ליצמן:

גם חבר הכנסת יצחק כהן בעד.

אבשלום וילן:

 אני מסיר את הרוויזיה שלי בגין נקודות הזיכוי משום שההסכם עד 2006 מכסה את הבעיה. 

היו"ר יעקב ליצמן:


תודה רבה.

הישיבה ננעלה בשעה 11:00

